CELEX: 32018D1213(03)
Language: bg
Date: 2018-12-06 00:00:00
Title: Решение за изпълнение на Комисията от 6 декември 2018 година за публикуване в Официален вестник на Европейския съюз на заявлението за изменение на продуктовата спецификация на наименование от лозаро-винарския сектор, посочено в член 105 от Регламент (ЕС) № 1308/2013 на Европейския парламент и на Съвета (Graves supérieures (ЗНП)

13.12.2018   
               
               
                  BG
               
               
                  Официален вестник на Европейския съюз
               
               
                  C 449/22
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 6 декември 2018 година
         за публикуване в Официален вестник на Европейския съюз на заявлението за изменение на продуктовата спецификация на наименование от лозаро-винарския сектор, посочено в член 105 от Регламент (ЕС) № 1308/2013 на Европейския парламент и на Съвета
         (Graves supérieures (ЗНП)
         (2018/C 449/06)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Франция подаде заявление за изменение на продуктовата спецификация на наименованието „Graves supérieures“ в съответствие с член 105 от Регламент (ЕС) № 1308/2013.
                  
               
                     (2)
                  
                  
                     Комисията разгледа това заявление и установи, че условията, предвидени в членове 93—96, член 97, параграф 1 и членове 100, 101 и 102 от Регламент (ЕС) № 1308/2013, са изпълнени.
                  
               
                     (3)
                  
                  
                     За да се даде възможност за подаване на декларации за възражение в съответствие с член 98 от Регламент (ЕС) № 1308/2013, заявлението за изменение на продуктовата спецификация на наименованието „Graves supérieures“ следва да се публикува в Официален вестник на Европейския съюз,
                     
                  
               ПРИЕ НАСТОЯЩОТО РЕШЕНИЕ:
         
            Член единствен
            Заявлението за изменение на продуктовата спецификация на наименованието „Graves supérieures“ (ЗНП) в съответствие с член 105 от Регламент (ЕС) № 1308/2013 се съдържа в приложението към настоящото решение.
            В съответствие с член 98 от Регламент (ЕС) № 1308/2013 в срок от два месеца от датата на публикуване на настоящото решение в Официален вестник на Европейския съюз може да се подават възражения срещу изменението на продуктовата спецификация, посочено в първата алинея от настоящия член.
         
         
            Съставено в Брюксел на 6 декември 2018 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            „GRAVES SUPÉRIEURES“
            
               PDO-FR-A1014-AM02
            
            
               Дата на подаване на заявлението: 7 март 2016 г.
            
            ЗАЯВЛЕНИЕ ЗА ИЗМЕНЕНИЕ НА ПРОДУКТОВАТА СПЕЦИФИКАЦИЯ
            1.   Приложими правила по отношение на изменението
            
            Член 105 от Регламент (ЕС) № 1308/2013 — изменение, което не е несъществено
            2.   Описание и основания за изменението
            
            2.1.   
                  Географски район
               
            
            Глава 1, точка IV, подточка 1 от продуктовата спецификация се изменя, както следва:
            
                        —
                     
                     
                        след думата: „Virelade“ се вмъкват думите: „и част от територията на община Coimères, съответстваща на участък А, наричан Herrères, 1-ви лист от поземления регистър (ревизиран план за 1934 г.), сертифициран в съответствие с плана за опазване към 5 ноември 2010 г.“ Изменението има за цел географският район да бъде разширен с част от територията на община Coimères, в която лозарството е развито, методите на отглеждане на лозя са сходни, а площите на самите насаждения много подобни — в топографско, хидроложко и геоложко-почвено отношение — на съседните лозови насаждения в обхвата на наименованието „Graves supérieures“. Тази част от община Coimères е географски разположена като пряко продължение на географския район на ЗНП „Graves supérieures“.
                        Молбата за включване на община Coimères е от 1938 г., непосредствено след признаването на наименованието на национално равнище, след като пропускът е бил установен от заинтересовано лице. Въпреки последвалите решения на инстанции на национално равнище в подкрепа на включването на тази община в географския район на наименованието, решението не е отразено в официалните текстове. Добавянето на тази община днес е с цел да се поправи един отдавнашен пропуск.
                     
                  
                        —
                     
                     
                        заличават се думите „Martignas-sur-Jalle“ и „Saint-Jean-d’Illac“. Това изменение има за цел да изключи от географския район общините Martignas-sur-Jalle и Saint-Jean-d’Illac, които вече не са лозарски и на територията си нямат лозя или обособени парцели, свързани със ЗНП.
                        Съответно се изменя точка 6 от единния документ.
                     
                  2.2.   
                  Обособен парцелиран район
               
            
            В глава 1, точка IV, подточка 2 от продуктовата спецификация след думите: „от 10 февруари 2011 г.“ се добавя текстът: „и неговата постоянна комисия от 4 септември 2013 г., упълномощена от Националния комитет“. Това изменение има за цел да се добави датата на приемане от компетентния национален орган на изменение на обособения парцелиран район, ограничен в рамките на географския район на производство. Обособяването на парцели представлява определяне, в рамките на географския район на производство, на парцели, които са подходящи за производството на разглеждания продукт с контролирано наименование за произход.
            Това изменение не засяга единния документ.
            2.3.   
                  Общо алкохолно съдържание в обемни проценти
               
            
            Глава 1, точка IХ, подточка 1, буква д) от продуктовата спецификация се изменя, както следва:
            
               „При вината с контролирано наименование за произход „Graves supérieures“ обогатяването чрез сухо подслаждане със захар или чрез ректифицирана концентрирана мъст не може да води до общо алкохолно съдържание в обемни проценти, превишаващо 15 % след обогатяване. Обогатяването чрез частична концентрация на мъстта, предназначена за производство на вина, е разрешено в границите на 10-процентна концентрация на обогатените по този начин количества. По този начин общото алкохолно съдържание в обемни проценти може да се повиши до 19 об. %.“
            
            Тези разпоредби са в съответствие с Регламент (ЕС) № 1308/2013, където в част II, точка 1 от приложение VII се предвижда, че „горната граница на общото алкохолно съдържание може да превишава 15 об. % за вина със защитено наименование за произход, произведени без обогатяване или обогатени само чрез процесите на частична концентрация, изброени в част I, раздел Б, точка 1 от приложение VIII, при условие че тази възможност се допуска в продуктовата спецификация в техническото досие на съответното защитено наименование за произход“.
            Възможността за повишаване на общото алкохолно съдържание в обемни проценти до 19 об. % при обогатените вина е въведена в Регламент (ЕС) № 1308/2013 с Регламент (ЕС) № 2017/2393. Това изменение има за цел да консолидира продуктовата спецификация, като се има предвид, че вината от презряло грозде „Graves supérieures“ могат да достигнат високо алкохолно съдържание, а законодателството изисква тази възможност да бъде вписана в продуктовата спецификация.
            Това изменение не засяга единния документ.
            2.4.   
                  Връзка с произхода
               
            
            В глава I, точка X, подточка 1, буква а), трета алинея от същата спецификация числото „43“ се заменя с числото „42“. Това изменение съответства на коригирането на броя на общините в географския район след заличаването на двете общини — Martignas-sur-Jalle и Saint-Jean-d’Illac, и добавянето на част от територията на община Coimères.
            Съответно се изменя точката „Връзка с произхода“ от единния документ.
            ЕДИНЕН ДОКУМЕНТ
            1.   Наименование
            
            Graves supérieures
            2.   Вид географско означение
            
            ЗНП — Защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  4.   Описание на виното или вината
            
            Непенливи бели вина с остатъчна захар, произведени от презряло грозде, набрано на ръка чрез неколкократни беритби, структурирани на базата на сорта sémillon B, от който се получават богати и плътни вина със златист цвят и аромати на захаросани плодове. Евентуалното смесване със сортовете sauvignon B и muscadelle B придава свежест на вината.
            Минималното алкохолно съдържание по обем е 13,5 %.
            Съдържанието на ферментируеми захари (глюкоза+фруктоза) е по-малко или равно на 34 g/l.
            Останалите аналитични параметри са в съответствие с нормите на ЕС.
            Общи аналитични характеристики
            
                        Максимално общо алкохолно съдържание (об. %)
                     
                     
                         
                     
                  
                        Минимално действително алкохолно съдържание (об. %)
                     
                     
                        12
                     
                  
                        Минимална обща киселинност
                     
                     
                        meq/l
                     
                  
                        Максимално съдържание на летливи киселини (meq/l)
                     
                     
                        25
                     
                  
                        Максимално съдържание на общ серен диоксид (mg/l):
                     
                     
                         
                     
                  5.   Лозаро-винарски практики
            
            a.   
                  Основни енологични практики
               
            
            
               Гъстота и разстояние на засаждане
            
            Агротехническа практика
            Лозята са с минимална гъстота на насажденията от 5 000 растения на хектар.
            Междуредовото разстояние не може да превишава 2 m, а разстоянието между растенията в реда е не по-малко от 0,80 m.
            
               Резитба на лозята
            
            Агротехническа практика
            Резитбата се извършва най-късно на етапа на разлистване на листата (етап 9 от Lorenz).
            Резитбата на лозите става съобразно следните техники при максимум 12 пъпки на стебло:
            
                        —
                     
                     
                        къса резитба или дълга резитба;
                     
                  
                        —
                     
                     
                        резитба Гюйо или ветрило с четири рамена.
                     
                  
               Беритба на гроздето
            
            Приложимо ограничение върху обработването
            Вината се произвеждат от презряло грозде (присъствие на благородна плесен и/или стафидиране върху лозата), набрано на ръка чрез неколкократни беритби.
            
               Обогатяване
            
            Специфична енологична практика
            Обогатяването е разрешено съгласно правилата, определени в продуктовата спецификация.
            б.   
                  Максимални добиви
               
            
            48 hl/ha
            6.   Обособена зона
            
            Беритбата на гроздето, винификацията, обработването и съзряването на вината се извършват на територията на следните общини от департамент Gironde: Arbanats, Ayguemortes-les-Graves, Beautiran, Bègles, La Brède, Budos, Cabanac-Villagrains, Cadaujac, Canéjan, Castres-Gironde, Cérons, Cestas, Eysines, Gradignan, Guillos, Le Haillan, Illats, Isle-Saint-Georges, Landiras, Langon, Léogeats, Léognan, Martillac, Mazères, Mérignac, Pessac, Podensac, Portets, Pujols-sur-Ciron, Roaillan, Saint-Médard-d’Eyrans, Saint-Michel-de-Rieufret, Saint-Morillon, Saint-Pardon-de-Conques, Saint-Pierre-de-Mons, Saint-Selve, Saucats, Talence, Toulenne, Villenave-d’Ornon, Virelade и част от територията на община Coimières, съответстваща на участък А, наричан Herrères, 1-ви лист от поземления регистър (ревизиран план за 1934 г.), сертифициран в съответствие с плана за опазване към 5 ноември 2010 г.
            7.   Основни винени сортове грозде
            
            
                         
                     
                     
                        Muscadelle B
                     
                  
                         
                     
                     
                        Sauvignon B
                     
                  
                         
                     
                     
                        Sauvignon gris G
                     
                  
                         
                     
                     
                        Semillon B
                     
                  8.   Описание на връзката или връзките
            
            Географският район на защитеното наименование за произход „Graves supérieures“ представлява ивица с ширина от около десет километра на левия бряг на река Гарона, на север — от Бордо, на югоизток — до Langon.
            Както сочи самото наименование „Graves supérieures“ (коренът на думата се свързва с „камъчета“), територията е камениста — чакъл, сравнително големи камъни, пясък, смесен с тиня и глина, натрупани на места върху варовици, но обикновено върху чист пясък или втвърден хумус (слепен пясък, съдържащ желязо) или глина. Районът обхваща 42 общини в департамент Gironde.
            Почвите са със сложна и продължителна геоложка история, тясно свързана с появата на река Гарона, с промените в нейното корито, с последователните ледникови периоди на кватернера. През тези периоди пиренейските ледници подкопават долините и натрупват скалисти маси, които впоследствие реките оттласкват до региона на Бордо. Останките от тези последователни наноси в наши дни са само под формата на различни по вид и размер каменисти бабуни.
            Почвите, които са се образували след това, са с висока пропускливост поради богатото съдържание на чакъл, включително речен. Въпреки че те не са единствените специфични за „Graves supérieures“ почви, те представляват основната и най-благоприятна характеристика. Склоновете позволяват свободното оттичане на водата и са гарант за отлично повърхностно прочистване. Тази особеност допълнително се подсилва от голяма хидрографска мрежа от по-малки реки, притоци на река Гарона. Това са почви, където снабдяването с вода на лозята е силно регулирано.
            Лозята се отглеждат при специфичен и благоприятен климат — защитени от атмосферни влияния от запад чрез борови гори, играещи важна терморегулаторна роля, от големи горещини и прекомерна влажност благодарение на проветривостта и естествената вентилация поради близостта до река Гарона. Мекият океански климат също неутрализира пролетните застудявания. Лозарските ландшафти от разглеждания сектор, характеризиращи се с каменисти склонове със светли полирани камъни, които отразяват светлината върху гроздовете, са между река и борови гори.
            На териториите на Graves supérieures, на които първоначално се произвеждат хубавите бели и червени вина от района на Бордо, възникват и се развиват производствените традиции, използвани и в наши дни. За винените сортове грозде, култивирани в океански климат, още от XVII и XVIII век са били необходими дървени колчета; по-късно масово навлизат кордонните подпорни конструкции и строго спазвани методи за зарязване на лозите. Всички тези способи имат за цел да осигурят добро разпределение на реколтата и достатъчна листна площ за фотосинтезата, необходима за постигането на оптимална зрялост.
            В съответствие с практиката обособеният парцелиран район за реколтата от грозде дава възможност във връзка с естественото пречистване парцелите да бъдат класифицирани или според качествата на техния дренаж, или според тяхното разположение на възвишение или на склон. Изключени са географските и топографските територии, в които поради отдалечеността им от Гарона (загуба на терморегулиращото въздействие на реката) или поради изолираността им в горски райони (блокиране на движението на студените въздушни маси) могат да настъпят пролетни мразове.
            Точно очертаните парцели позволяват оптимално изразяване на местните сортове, селекционирани с течение на времето заради техните качества във връзка със съхранението и отлежаването — поради необходимостта от пренасяне на тези продукти на далечни разстояния.
            Вината с контролираното наименование за произход „Graves supérieures“ са единствено бели вина с остатъчна захар, структурирани на базата на сорта sémillon B, от който, набран в презряло състояние и на ръка чрез неколкократни беритби, се получават богати и плътни вина със златист цвят и аромати на захаросани плодове. Климатичните характеристики на географския район на наименованието са особено подходящи за тази техника на гроздобер. Сортовете sauvignon B и muscadelle B, набрани чрез същите техники, придават на вината свежест при смесването. Тази свежест отразява също така характера на песъчливите или с глинеста подложка почви, върху които са засадени обхванатите от наименованието парцели и които в крайна сметка придават добър баланс, финес и плодови и цветни нюанси на тези вина с остатъчна захар. Вината са подходящи за няколкогодишно отлежаване, но могат да се консумират и млади.
            С цел да се осигури достатъчно добра реколта, без претоварване на отделните насаждения — гаранция за зрялост и оптимална концентрация на плодовете, минималната гъстота на засаждане е висока.
            Съчетанието между близостта до пристанището на Бордо, който традиционно се е наложил като голям търговски център за продажба на вино по целия свят, и специфичните геоложко-почвени условия, е позволило на контролираното наименование за произход „Graves supérieures“ да придобие международна известност.
            9.   Други основни условия
            
            
               
                  Област в непосредствена близост
               
            
            
               Правна уредба:
            
            Национална правна уредба
            
               Вид допълнително условие:
            
            Дерогация относно производството в обособения географски район
            
               Описание на условието:
            
            Областта в непосредствена близост, определена чрез дерогация за винификацията, обработването и съзряването на вината, обхваща територията на следните общини на департамент Gironde: Barsac, Beguey, Bieujac, Bommes, Cadillac, Castets en Dorthe, Fargues, Langoiran, Loupiac, Le Pian sur Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont и Sauternes.
            
               
                  По-обширна географска единица
               
            
            
               Правна уредба:
            
            Национална правна уредба
            
               Вид допълнително условие:
            
            Допълнителни разпоредби относно етикетирането
            
               Описание на условието:
            
            Етикетите на вината с контролирано наименование за произход може да съдържат уточнение на по-голямата географска единица „Vin de Graves“.
            Размерите на буквите за тази по-голяма географска единица не надвишават — нито на височина, нито на ширина — две трети от размерите на буквите на контролираното наименование за произход.
            10.   Връзка към продуктовата спецификация
            
            https://info.agriculture.gouv.fr/gedei/site/bo-agri/document_administratif-d7275bf9-c6c4-43be-8478-caaef27859df